“Я з хваляваннем чакаю сустрэчы з гледачом, яго рэакцыі — за два з паловай месяцы мы зрабілі неверагоднае”, — прызнаўся пару дзён таму ў размове з “К” дырэктар Беларускага дзяржаўнага тэатра лялек Яўген Клімакоў. Але ўчора ў будынку на вуліцы Энгельса, 20 адкрыўся чарговы сезон, і ўсе хваляванні адпалі. Да свайго 80-годдзя і самому сабе, і сваім прыхільнікам тэатр зрабіў доўгачаканы падарунак — цалкам абнавіў глядзельную залу. Змены, відавочна, да лепшага.